Lav et referat af nedenstående tekst:

Tekst:
Flere provstier i hele landet har den holdning, at det skal være billigere at blive begravet. Derfor vil de efter nytår give tilskud til begravelser til medlemmer af folkekirken. Det er menighedsrådenes budgetter, der skal betale for tilskuddene, og det bekymrer Hans Jørgen Dalum, der er formand for menighedsrådet i Vodskov, som hører under Aalborg Nordre Provsti: - Hvis vi skulle til at betale den del af begravelsesudgifterne, som de pårørende i dag betaler, så vil det jo gå fra den daglige drift og derved fra det, som vi har at drive kirke for, siger Hans Jørgen Dalum. Udgift på 5000 - 8000 kroner Det koster penge at leje et gravsted, få gravet hullet og få dækket hullet til igen. Udgifterne til de tre opgaver løber op i mellem fem og otte tusinde kroner, alt afhængigt af, hvor i landet man bor. Det er denne udgift, som provstierne rundt omkring i landet vil dække efter nytår. - Det afgørende er, at vores medlemmer som betaler kirkeskat, et medlemsbidrag, at de nu får det dækket ind og får betalt den udgift, som andre ikke får, siger Lars Jonsson, der er provst i Faaborg. I Rebild Sogn har man siden 2007 dækket hele udgiften, og andre nordjyske sogne dækker også allerede en del af udgiften. Det bekymrer Hans Jørgen Dalum fra Vodskov, at der nu er forskel på sognene i forhold til, om begravelsesudgiften bliver betalt eller ej: - Vi får jo henvendelser fra folk, der spørger, hvordan det kan være, at der skal betales hos os og ikke hos andre, siger han. Argumenterne for provstierne, der vil indføre dækning af begravelsesudgifterne er, at der er penge nok. Men sådan forholder det sig ikke i menigheden i Vodskov: - Vi er så lykkelige og heldige, at vi har et meget aktivt sogn, og et aktivt sogn kræver også, at der er penge til at drive aktiviteter for, og der bruger vi alle de penge, vi kan skrabe sammen, siger Hans Jørgen Dalum.

Referat:
Flere provstier i landet åbner op for, at begravelser skal være billigere, hvis du er medlem af folkekirken. Det bekymrer formanden for menighedsrådet i Vodskov.